**ELŐZETES HATÁSVIZSGÁLAT**

**Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról**

**szóló önkormányzati rendelethez**

**1. Társadalmi hatások**

A rendeletnek társadalmi hatásai nincsenek.

**2. Gazdasági, költségvetési hatások**

A rendeletnek gazdasági, költségvetési hatásai nincsenek.

**3. Környezeti következmények**

A rendeletnek környezetre gyakorolt hatásai nincsenek.

**4. Egészségügyi következmények**

A rendeletnek egészségügyi következményei nincsenek.

**5. Adminisztratív terheket befolyásoló hatások**

A rendelet az adminisztratív terheket nem befolyásolja.

**6. A jogszabály megalkotásának szükségessége, a jogalkotás elmaradásának várható következményei**

A Magyarország címerének és zászlajának használatáról, valamint állami kitüntetéseiről szóló 2011. évi CCII. törvény (9) bekezdése felhatalmazza a helyi önkormányzat képviselő-testületét, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát. A képviselő-testület 497/2019. (X.31.) Kgy. sz. határozatában felkérte a polgármestert és a jegyzőt, hogy készítse elő az önkormányzat által adományozható kitüntetésekről szóló önkormányzati rendelet módosítását arra vonatkozóan, hogy a Díszpolgári Cím egyidejűleg több személy részére is adományozható legyen. A rendelet megalkotása a képviselő-testület döntésének érvényre juttatása érdekében szükséges.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**